b"\n_START_ARTICLE_\nPaul Gubbins\n_START_SECTION_\nBiografia\n_START_PARAGRAPH_\nPaul Gubbins va estudiar idiomes a la Universitat de Manchester i a la Universitat de Queen's, Canad\xc3\xa0, on el 1978 es va doctorar en literatura alemanya. Va treballar professionalment com a periodista i com a professor universitari de lleng\xc3\xbces al nord-oest d'Anglaterra._NEWLINE_El 1984 va aprendre la llengua auxiliar internacional esperanto i el 1986 va comen\xc3\xa7ar a escriure articles per a la revista international Monato. Posteriorment en seria co-editor i responsable de les seccions de\xc2\xa0pol\xc3\xadtica (des de 1993) i vida moderna (des de 1992). El gener de 2011 es va convertir en redactor en cap d'aquesta publicaci\xc3\xb3.\xc2\xa0D'altra banda, des de l'any 2001 va ser editor de La Brita Esperantisto i des del maig de 2013 va ser president de l'Associaci\xc3\xb3 d'Esperanto de la Gran Bretanya. En 2007 va ser escollit membre de l'Acad\xc3\xa8mia de l'Esperanto, reescollit el 2016 per un per\xc3\xadode de nou anys."